Aleksandr Nevskij
        
         (film)
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmer og tv-serier
Aleksandr Nevskij er en sovjetisk spillefilm fra 1938 i regi av Sergej Eisenstein, etter et manus av Eisenstein og Pjotr Pavlenko.
Filmen skildrer med kraftfull stilisering de tyske sverdriddernes herjinger i Russland og russernes seier over dem under Aleksandr Nevskij i slaget på den islagte Peipussjøen i 1242. Tittelrollen spilles av Nikolaj Tsjerkassov og fotograferingen er ved Edouard Tissé. Musikken av Sergej Prokofjev (for altstemme, kor og orkester) utgjør et betydningsfullt element i filmen, og en kantate basert på den har sin plass på symfoniorkestrenes repertoar. Les mer i Store norske leksikon Film i Russland Aleksandr Nevskij